Kløe i og omkring endetarmen kan skyldes børneorm (og det kan trods navnet ramme både børn og voksne). Har du fået børneorm, vil du kunne se orm omkring endetarmsåbningen og i afføringen. Børneorm skal behandles med et ormemiddel, som du skal have på recept fra din læge. Der kan dog også være mange andre årsager til kløe i endetarmen. Det kan for eksempel skyldes hæmorider, manglende eller overdreven hygiejne, rifter, bylder, eksem eller andet.